
Ministru kabineta noteikumi Nr. 254
Rīgā 2023. gada 23. maijā (prot. Nr. 27 26. §)
Grozījumi Ministru kabineta 2022. gada 8. marta noteikumos Nr. 157 "Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi"
Izdoti saskaņā ar Valsts valodas likuma 
6. panta piekto daļu, 
Imigrācijas likuma 24. panta piekto un 5.1 daļu, 
likuma "Par Eiropas Savienības pastāvīgā iedzīvotāja statusu Latvijas Republikā" 
3. panta ceturto un piekto daļu
· Izdarīt Ministru kabineta 2022. gada 8. marta noteikumos Nr. 157 "Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi" (Latvijas Vēstnesis, 2022, 50. nr.; 2023, 22A. nr.) šādus grozījumus:
· 1. Svītrot 22.3. apakšpunktu.
· 2. Izteikt 61.13. apakšpunktu šādā redakcijā:
· "61.13. kārto pārbaudi laikposmā no 2023. gada 11. aprīļa līdz 31. maijam atbilstoši centra norādītajam konkrētajam pārbaudes laikam un vietai;".
· 3. Svītrot 61.14. apakšpunktu.
· 4. Papildināt ar 61.15. apakšpunktu šādā redakcijā:
· "61.15. ja nav reģistrējies pārbaudei līdz 2023. gada 24. martam, reģistrējas pārbaudei no 2023. gada 1. jūnija līdz 30. jūnijam atbilstoši šo noteikumu 22.2. un 22.5. apakšpunktā noteiktajai kārtībai, iesniegumā norādot šo noteikumu 23. punktā minētās ziņas, izņemot šo noteikumu 23.9. apakšpunktā prasīto pārbaudes laiku, un pārbaudi kārto no 2023. gada 1. jūlija līdz 13. augustam. Centrs informāciju par konkrētās pārbaudes vietu un laiku paziņo personai saziņas veidā, kuru persona norādījusi iesniegumā;".
· 5. Papildināt ar 61.16. apakšpunktu šādā redakcijā:
· "61.16. atkārtotai pārbaudei reģistrējas no 2023. gada 1. augusta līdz 31. augustam atbilstoši šo noteikumu 22.2. un 22.5. apakšpunktā noteiktajai kārtībai, iesniegumā norādot  šo noteikumu 23. punktā minētās ziņas, izņemot šo noteikumu 23.9. apakšpunktā prasīto pārbaudes laiku, un pārbaudi kārto no 2023. gada 4. septembra līdz 30. novembrim. Centrs informāciju par konkrētās pārbaudes vietu un laiku paziņo personai saziņas veidā, kuru persona norādījusi iesniegumā;".

